PRIEMONĖS „INTELEKTAS. BENDRI MOKSLO-VERSLO PROJEKTAI“ SEMINARO KLAUSIMAI IR ATSAKYMAI

2018.01.22

1. Su paraiška pateiksime komercinius pasiūlymus, taip pat ir Verslo plano priedų „Reikalingi ištekliai“ 1A, 1B ir 1C dalis, kuriuose perrašyta informacija iš komercinių pasiūlymų ir kitų išlaidas pagrindžiančių dokumentų. Ar pakanka paraiškoje prie išlaidų pagrindimo parašyti, kad informacija yra pateikta komerciniuose pasiūlymuose ir Verslo plano priedų „Reikalingi ištekliai“ 1A, 1B ir 1C dalyse?

*Paraiškoje pakanka pateikti tik nuorodas į Verslo plano priedą „Reikalingi ištekliai“ 1A, 1B, 1C dalis.*

1. Pareiškėjo akcininkas (fizinis asmuo) turi 45% pareiškėjo akcijų verslo liudijimą. Ar informacija dėl akcininko veiklos pagal verslo liudijimą turi atsispindėti pareiškėjo Smulkiojo ir vidutinio verslo subjekto statuso deklaracijoje (SVV deklaracija)? Jeigu taip, kokie duomenys ir kurioje dalyje nurodomi?

*Jeigu akcininkas (fizinis asmuo) vykdo ūkinę-komercinę veiklą ir turi daugiau nei 50 proc. kitos įmonės akcijų, tuomet tos įmonės duomenys turėtų būti įtraukiami į SVV deklaraciją (kaip partnerinės įmonės).*

1. Ar galima 2 etape įtraukti naujus asmenis, kurie nebuvo aprašyti 1 etape, nes išaiškėjo, kad jų neužteks projekto uždaviniams pasiekti?

*Galima, bet turi būti pateikti naujų darbuotojų gyvenimo aprašymai (CV), taip pat turėtų būti patikslinta Verslo plano 4.2.1 punkte pateikiama informacija. Svarbu, kad, įtraukus papildomus darbuotojus, nebūtų viršytas 1 etape suplanuotas biudžetas.*

1. Kada galima traukti Mokslo tarybos tarptautiniu tyrimu įkainius, o kada nacionalinių tyrimų įkainius?

*Lietuvos mokslo tarybos (toliau – LMT) tarptautinių tyrimų įkainius galima taikyti tuomet, kai projekte suplanuotos veiklos atitinka LMT Darbo užmokesčio fiksuotųjų įkainių dydžių mokslinių tyrimų projektuose nustatymo tyrimo ataskaitoje, patvirtintoje LMT pirmininko 2014 m. lapkričio 10 d. įsakymu Nr. V-227, nustatytas sąvokas:*

*„Aukšto (tarptautinio) lygio mokslinis tyrimas – tyrimas, kurio rezultatai pripažįstami, publikuojami ir cituojami tarptautiniuose moksliniuose leidiniuose.“*

1. Ar Verslo plano finansinėje dalyje (Finansinis planas) būtina rodyti 5 metų prognozę, ar užtenka 3 metų, t. y. tiek, kiek reikia įsipareigoti?

*Finansiniame plane prognozes reikia pateikti projekto įgyvendinimo laikotarpiui ir 5 metams po projekto įgyvendinimo.*

1. Ar galima paraišką 2etapui rengti tęsiant 1etapo paraiškos pildymą, t. y., ar paraiškos forma ta pati?

*Taip galima, paraiškos forma ta pati.*

1. Ar teikiant paraišką Aprašo 10.1 veiklai reikia užpildyti ir pateikti Finansinį planą?

*Tuo atveju, jei projekte vykdoma tik Aprašo 10.1 p. ir/arba 10.3 nurodytos veiklos, (t. y. prašoma finansuoti tik mokslinių tyrimų ir technologinės plėtros (MTEP) veiklų vykdymo išlaidas (darbo užmokestį, paslaugų, medžiagų, mažaverčio inventoriaus įsigijimo, nusidėvėjimo, nuomos ir pan. išlaidas) bei produktų sertifikavimo išlaidas) pateikiamos prognozių prielaidos ir pildomos Finansinio plano 5.1.3, 5.2, 5.5.1(a), 5.5.2(a) lentelės*.

1. Pildant paraišką yra priemonių Nr. 01.2.1-LVPA-K-828-J05 ir Nr. 01.2.2-LVPA-K-717-J05 pasirinkimas. Kaip žinoti, kokią priemonę pasirinkti veiklos 10.1 paraiškoje?

*Reikėtų žymėti Nr. 01.2.1-LVPA-K-828-J05.*

1. Ar veikla „Informavimas apie projektą“ yra privaloma?

*Taip privaloma, tačiau nefinansuojama. Viešinimo priemonės pasirenkamos priklausomai nuo projekte numatytų veiklų pobūdžio ir finansavimo dydžio. Prašome peržiūrėti šias viešinimo skaidres.*

1. Jei projekto rezultatas – prototipas, kaip tuomet prognozuoti pardavimus ir pelną, nes prototipas nėra galutinis produktas, jis gali keistis?

*Pardavimo pajamos turėtų būti prognozuojamos pagal planuojamą komercializuoti produktą. Prognozės turėtų būti realistiškos.*

1. Ar pelno prognozė taps pareiškėjo įsipareigojimu po projekto pabaigos ir bus privalu pasiekti prognozėje nurodytus rezultus/pelną? Jei pelno prognozė taps pareiškėjo įsipareigojimu po projekto pabaigos, kokios pasekmės ar sankcijos, jei prognozuoti ir paraiškos finansiniame plane įrašyti rezultatai/pelnas nebus pasiekti? (To reikalaujama „Finansinio plano“, 5.5.1 a, 5.5.2 a ir 5.5.1.b, 5.5.2b lentelėse; Taip pat, kuo „Finansiniame plane“ skiriasi lentelės „Pardavimų prognozė su parama“ ir „Pardavimų prognozė be paramos“?

*Pareiškėjas įsipareigoja pasiekti prognozuojamą pardavimo pajamų iš projekto metu sukurtų produktų dydį. Pažymime, kad pagal 3 metų prognozuojamų pardavimo pajamų apimtį suteikiami balai naudos ir kokybės vertinimo metu. Todėl jei planuoti rodikliai (šiuo atveju – pardavimo pajamos) per 3metus po projekto įgyvendinimo pabaigos yra nepasiekti ir ,jeigu dėl faktinių mažesnių rodiklių būtų suteiktas mažesnis balų skaičius ir dėl mažesnio balų skaičiaus, projektui nebūtų skirtas finansavimas, įvertinus rodiklių nepasiekimo priežastis, būtų priimamas sprendimas, ar išmokėtos lėšos turi būti grąžinamos.*

*„Finansinio plano“ dalys „Pardavimų prognozė su parama“ ir „Pardavimų prognozė be paramos“ skiriasi tuo, kad „Pardavimų prognozė su parama“ įtraukiama paramos suma.*

1. Jei rezultatas prototipas, – ar per tris metus po projekto pabaigos turi būti prognozuojamas jo atsiperkamumas ir net pelnas? Tai sunkiai įmanoma, nes atsiperkamumą galima pasiekti per dešimt ir net daugiau metų.

*Finansiniame plane pateikiamos pardavimo pajamų prognozės. Kiekvienas projekto vykdytojas turėtų orientuotis į komercinį rezultatą. Konkretaus kriterijaus dėl projekto atsiperkamumo ar pelno vertinimo Apraše nėra numatyta, tačiau vertiname bendrą projekto potencialą (verslo viziją ir pan.)*

1. Projektui ir MTEP veiklai reikiamos įrangos šiuo metu neturime, ją už savo lėšas įsigytume tik gavę patvirtinimą dėl paraiškos. Prašytume finansavimo šios įrangos nusidėvėjimui. Ar būtų galima įrangą įsigyti tik tuo atveju, jei gautume paramą ir pasirašytume sutartį? Ar tokiu atveju Lietuvos verslo paramos agentūrai kartu su paraiška reikėtų pateikti komercinius siūlymus, kuriuose yra įrašyta įrangos kaina? Kokius kitokius dokumentus reikėtų pateikti?

*Įrangą, kurios nusidėvėjimo išlaidas planuojama įtraukti į projekto biudžetą, galima įsigyti projekto vykdymo metu. Tokiu atveju su paraiška reikėtų pateikti komercinius pasiūlymus.*

1. Jei tyrėjas, numatytas verslo plane įdarbinti visam laikotarpiui, realiai būtų įdarbintas trumpesniam laikotarpiui, ar tokiu atveju projekto vykdymo metu būtų galima jo neišnaudotą prognozuotą atlygį perkelti kitam tyrėjui? Jei negalima, tai kokios pasekmės pareiškėjui?

*Lėšos, skirtos vieno tyrėjo darbo užmokesčiui, galėtų būti panaudotos kito tyrėjo darbo užmokesčiui finansuoti.*

1. Ar gali būti finansuojama projekto lėšomis patalpų nuoma, jeigu patalpų savininkas yra fizinis asmuo, tuo pačiu esantis ir paraišką pateikusios įmonės direktorius?

*Teoriškai gali būti finansuojamos patalpų nuomos išlaidos, tačiau pažymėtina, jog numatytos patalpų nuomos išlaidos turėtų atitikti rinkos kainas, taip pat neturėtų būti slapto susitarimo elementų.*